Gaborčáková, Soňa, dočasne poverená ministerka práce, sociálnych vecí a rodiny SR (2023-06-14):
Dobrý deň. Vážené poslankyne, vážení poslanci, včera som teda už nemala možnosť doplniť niektoré veci, na ktoré sa často dopytujú aj jednotliví poslanci, ale možno aj jednu z takých strategických, a je to, je to vlastne taký bod, ktorý sme tam zaradili, a je to: „Vláda plánuje pripraviť podmienky pre zlepšenie tvorby politík v oblasti sociálnoprávnej ochrany detí a sociálnej kurately v rámci nového programového obdobia. A to v pokračovaní v procesoch tvorby národného hodnotiaceho a monitorovacieho rámca ako vecného základu tvorby politík v oblasti, hodnotenia pokroku v oblasti deinštitucionalizácie náhradnej starostlivosti od národnej úrovne po úroveň konkrétneho prípadu a základu parametrov pre komplexnú informatizáciu systému sociálnoprávnej ochrany detí a sociálnej kurately.“ Ide vlastne o určenie takých indikátorov, niečo ako štandardy kvality v sociálnych službách, tak teda medzi tieto, niečo také chceme zaviesť do sociálnoprávnej ochrany. Indikátory by mali, by nám mali pomôcť sledovať a hodnotiť posun v konkrétnych prípadoch. Zatiaľ to riešime cez mieru ohrozenia, ale malo to byť, malo by to byť komplexnejšie, teda cez posun dieťaťa v školách, úroveň starostlivosti o zdravie, ako aj voľný čas. Indikátory by mohli nám pomôcť aj sledovať vývoj a problémy v regiónoch a v územných obvodoch úradov, napríklad zoberme si jednoduché podmienky oznámenia, že dieťa je v ohrození. Zatiaľ s tým vôbec nepracujeme, preveríme a buď sa prípadom začneme zaoberať, alebo ak sa oznámenie nepotvrdí, tak podnet odložíme. Vôbec nesledujeme a nezhodnocujeme, koľko podnetov a koľko je, nie je oprávnených od súkromných osôb, od právnických, ako sú škôlky, školy, pediatri, obce, a nesledujeme ani, koľko detí má z určitých škôl, škôlok, koľko z nich chodí ku konkrétnemu pediatrovi, z akej sú obce a či máme z týchto inštitúcií nejaké oznámenia. Keby sme videli trendy, napríklad viac detí z jednej škôlky v čase, v čase s potrebou vykonávať opatrenia a žiadne oznámenie zo škôlky, do ktorej chodili, mohli by sme sa dohodnúť so škôlkou, aby boli pozornejší, dohodnúť spoluprácu a vedeli by sme lepšie nastavovať regionálne postupy a spoluprácu s ostatnými subjektmi pri ochrane detí, aby nám niekto sieťou nevypadol. Taktiež potrebujeme určiť indikátory, ktoré by nám mohli pomôcť zhodnotiť kvalitu práce orgánov sociálnoprávnej ochrany a kurately, aby sme mohli zlepšiť metodiku a procesy. Musíme určiť indikátory, ktoré nám pomôžu určiť posuny v procesoch deinštitucionalizácie, a to na národnej úrovni. Samozrejme, napríklad keď to, keď to zjednoduším, ak by bolo jedným z ukazovateľov v prípade zabezpečenia starostlivosti o dieťa so zdravotným znevýhodnením, či boli použité všetky možnosti sociálnych služieb a ak sa tak to teda neudialo, až vtedy nastupuje teda CDR-ko, detský domov. Dnes sa tieto postupy nerealizujú a práve zo strategického hľadiska sa to dostalo aj do programového vyhlásenia vlády, aby teda na krokoch, ktoré už robíme aj v rámci UNICEF-u, sme tieto princípy do legislatívy a do ochrany detí na Slovensku dostali. A v skratke sa zastavím aj pred teda národným projektom Pomoc osobám z Ukrajiny pri ich vstupe a integrácii na území Slovenskej republiky pre samosprávy a národný projekt Pomoc osobám z Ukrajiny pri ich vstupe a integrácii na území Slovenskej republiky cez mimovládne neziskové organizácie. Oba projekty poskytujú podporu za rovnakých podmienok. Jednotkové krytie personálnych výdavkov osôb, ktoré boli zapojené do pomoci osobám prichádzajúcim z Ukrajiny bezprostredne po ich príchode na územie Slovenskej republiky a tiež ich následné integrácie do spoločnosti, financovanie je podporené do konca roka 2023. Hlavným zámerom je finančne prispieť na výdavky súvisiace s humanitárnymi integračnými aktivitami, ktoré doposiaľ samosprávy a mimovládne organizácie financovali z vlastných zdrojov. Chcem povedať, že celý priebeh, ako to vzniklo, z akých zdrojov sa to financovalo, procesovala bývalá vláda, to znamená, ak mám dobrú informáciu, tak bývalá vláda z eurofondov, ktoré mali prepadnúť alebo vrátiť sa do Bruselu, po tlaku organizácií, ktoré pracovali na hranici a teda prebrali ako keby suplovanie štátu, sa rozhodli vyjednávať s Európskou komisiou o tom, aby tie peniaze sa nemuseli vrátiť, ale naopak, aby teda tie náklady, ktoré tie organizácie mali, alebo tie obce, dokázali refundovať práve vo vzťahu k vojne na Ukrajine. Možno podrobnejšie, ako proces prebiehal, by povedala pani ministerka investícií. Ona, myslím, že napísala aj o tom blog, bývalá teda pani ministerka investícií, ktorá napísala o tom blog, ako to vznikalo, ako vyjednávali tie peniaze. Spomínaný projekt teda a možno jeho časový sled fungoval takto. Následne keď zrejme vyjednali v Európskej komisii, že tie peniaze sa nevrátia, ale že bude môcť samospráva alebo mimovládne organizácie refundovať náklady spojené so starostlivosťou o utečencov z Ukrajiny, tak prebehlo to takto. 15. decembra bolo podpís... 15. decembra v roku 2022 bolo podpísané memorandum o spolupráci medzi ministerstvom práce a Ministerstvom vnútra Slovenskej republiky, Úradom splnomocnenca vlády Slovenskej republiky pre rozvoj občianskej spoločnosti. Chcem podotknúť, že to bolo teda za bývalej vlády. To memorandum mám k dispozícii, ak by niekto chcel vedieť podrobnosti. V podstate tam sa stanovili podmienky pre poskytnutie nenávratného finančného príspevku na implementáciu národného projektu a zabezpečení výberu vhodného konzorcia grantových nadácií. To znamená, tým memorandom určili, za akých podmienok teda bude fungovať tento národný projekt, 15. decembra 2022. Taktiež sa realizuje v decembri, zrealizuje výber zverejnením informácie na svojom webovom sídle, a to je teda úrad splnomocnenca vlády pre rozvoj občianskej spoločnosti, ktoré spadá pod ministerstvo vnútra. Taktiež spolupráca strán memoranda, ktorá bola podpísaná teda v decembri 2022, hovorí, že je to v súlade s nariadením Európskej únie č. 1303/2012, podľa ktorého najmenej 30 % finančných prostriedkov sa pridelí miestnym orgánom alebo orgánom občianskej spoločnosti pôsobiacim v miestnych komunitách; 13. januára tohto roku oznámenie úradu splnomocnenca vlády pre rozvoj občianskej spoločnosti o výbere konzorcia, a teda konkrétnej Nadácie otvorenej spoločnosti. To znamená, táto bola vybratá 13. januára 2023; 3. marca bolo vyhlásenie výzvy pre mimovládne, pre mimovládny sektor Nadáciou otvorenej spoločnosti 3. marca 2023. Tam sa mohli o finančné prostriedky uchádzať mimovládne organizácie zaregistrované v Slovenskej republike. 21. marca 2023 bolo uzavreté prvé kolo žiadostí, kde bolo registrovaných 162, kde bolo 162 registrácií a 86 žiadostí. 30. apríla bolo uzavreté druhé kolo prijímania žiadostí o zapojenie do národného projektu a 3. mája boli výsledky prvého kola z marca 2023. To znamená, v máji, 15. som nastúpila, v máji, tí, ktorí v marci uzavreli prvé kolo žiadostí a boli teda vyhlásení v máji, 3. mája, že boli úspešní, tak tí mali podpísané zmluvy, hej? To je proste k tomu. Ako prečo to prebiehalo takto a nie inak, to sa treba pýtať teda ľudí, ktorí majú niť, ale chcem povedať, že finančné prostriedky, ktoré putovali pre jednotlivé organizácie, ktoré boli schválené v prvom kole a ktoré som napríklad podpisovala už ja, bola aliancia združení ochrany zvierat, Arcidiecézna charita Košice, Asociácia samaritánov Slovenskej republiky, Bratislavská arcidiecézna charita, Centrum pomoci pre rodinu, Centrum včasnej intervencie Bratislava, Diecézna charita Nitra, Diecézna charita Rožňava, Diecézna charita Žilina, Dobrovoľnícke centrum Košického kraja, DOMKA – Združenie saleziánskej mládeže, Filantropia Michalovsko-košickej eparchie, Fórum života, Gréckokatolícka eparchiálna charita Košice, Gréckokatolícka charita Prešov, Inklucentrum – Centrum inkluzívneho vzdelávania, IPčko, Kláštor, Krajské centrum Asociácie nepočujúcich Slovenska Prešov, Matka a dieťa Turca, Medzinárodná asociácia lekárov a zdravotníkov na Slovensku, Misijné stredisko Matejková, Nadácia Alony Kurotovej, Nadácia Baden, ADVENTIM, Aetós, Áno pre život, Arcidiecézna charita Košice zase, Inštitút pre podporu a rozvoj mládeže, Združenie kresťanských spoločenstiev mládeže, Združenie pre ochranu prírody. Toto je vlastne časť, toto mám teda vytlačené, že prešlo prvým kolom. Ja chcem povedať, pozrite sa, ja nemám problém, keď prídete na ministerstvo a budete sa pýtať aj na ďalšie veci. Ja skutočne, ja nemám záujem nejako rozrývať tú nejakú nenávisť alebo čo, ale na druhej strane si treba povedať, že ak by sme odstúpili od toho, čo už máme schválené, na to v podstate ani ja nemám nejaký právny dôvod, hej? Ale ak by som odstúpila, tak Slovenskú republiku môže súdiť Európska komisia a tiež nás môžu zažalovať aj žiadatelia, ktorí si podali, ale teda my sme im tie finančné príspevky napriek tomu, že splnili podmienky, nedali. Čiže my by sme mali problém s Európskou komisiou a ja sa pýtam, či naozaj týmto organizáciám, lebo ja to teraz vidím tu, ja neviem, aké bude druhé kolo, hej? Ale že či naozaj tým organizáciám, ktoré suplovali proste ten štát na tých hraniciach, lebo bol chaos, že či naozaj my nechceme dať peniaze. Ja rozumiem, čo namietate, že sa vám to zdá divné cez tú jednu nadáciu, no jednoducho tak rozhodli v memorande, tak to urobili. Neviem, z akého dôvodu teda pristúpilo sa k tomu. Ja si, ja len predpokladám, že keď tam malo byť podľa toho nariadenia Európskej únie, že najmenej 30 % finančných prostriedkov sa pridelí miestnym orgánom alebo organizáciám občianskej spoločnosti, že to súviselo nejako s týmto. Ale nebola som pri tom. Neviem vám povedať. Moji kolegovia podľa mňa sú k dispozícii, môžu tie procesy vysvetliť, aby sme tu naozaj neublížili zase aj tým žiadateľom, ktorí naozaj suplovali v tom čase pomoc tým ľuďom. Veď aj bežný človek si povedal, že ide na tú hranicu, alebo nemôžem pomôcť, ja neviem, nejaký, nejakým jedlom alebo chodili tam kuchári alebo takto, hej? Proste nejakú časť tých finančných prostriedkov, ani nie celú, budú mať tie organizácie toho prvého kola teda schválené. Takže ja len k tomu toľko, že možno lepšie alebo podrobnejšie by, alebo tú niť by vedel aj, teda vedeli povedať aj ministri predošlých vlád, ja to až tak podrobne neviem, ale zase som ochotná, ak by vás to zaujímalo, aby ste prišli a teda moji kolegovia vám vysvetlili možno, ako sa to deje, aké sú princípy tých eurofondov. Ďakujem veľmi pekne.